Úradný vestník L 293 , 10/11/2001 S. 0005 - 0007



Nariadenie Komisie (ES) č. 2180/2001 z 9. novembra 2001 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 2031/2001 [2], a najmä na jeho článok 9, keďže: (1) Aby sa zabezpečilo jednotné uplatňovanie kombinovanej nomenklatúry v prílohe k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry. Tieto pravidlá platia aj pre akúkoľvek inú nomenklatúru, ktorá je úplne alebo čiastočne na nej založená, alebo ktorá k nej pridáva dodatočné podrozdelenie a ktorá je založená na špecifických ustanoveniach spoločenstva s cieľom uplatňovania colných a iných opatrení týkajúcich sa obchodovania s tovarom. (3) Podľa uvedených všeobecných pravidiel sa tovar opísaný v stĺpci 1 tabuľky pripojenej k tomuto nariadeniu musí zatriediť podľa kódov KN uvedených v stĺpci 2, a to na základe dôvodov uvedených v stĺpci 3. (4) Je prijateľné, aby záväzné informácie o nomenklatúrnom zatriedení tovaru vydané colnými orgánmi členských štátov, ktoré sa týkajú zatriedenia tovaru v kombinovanej nomenklatúre a ktoré nie sú v súlade s ustanoveniami tohto nariadenia, mohol držiteľ naďalej uplatňovať po dobu troch mesiacov podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho colný kódex spoločenstva [3], naposledy zmeneného a doplneného nariadením (ES) č. 2700/2000 Európskeho parlamentu a Rady [4]; (5) Opatrenia ustanovené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE Článok 1 Tovar opísaný v stĺpci 1 pripojenej tabuľky je zatriedený v rámci kombinovanej nomenklatúry pod príslušnými kódmi KN uvedenými v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s ustanoveniami tohto nariadenia, sa naďalej môžu uplatňovať podľa ustanovení článku 12 ods. 6 nariadenia (EHS) č. 2913/92, po dobu troch mesiacov. Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. novembra 2001 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 279, 23.10.2001, s. 1. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovaru | Zatriedenie (kód KN) | Odôvodnenie | (1) | (2) | (3) | Výrobok vo tvare textilnej podložky štvorcového tvaru (65 % polyester a 35 % bavlna), o rozmeroch približne 70 x 70 cm, ktorá je očalúnená polyesterovými vláknami. Dve ohybné plastové tyče, očalúnené plastovou penou a povlečené textíliou, sa dodávajú s podložkou. Každá má dĺžku približne 1,5 m a môže sa pripevniť k hranám podložky. Prídavné vybavenie, ktoré sa dá pripevniť na plastové tyče, tvorí: zrkadlo vyrobené z textílií a plastu,hrkálka vyrobená z plastu,kvet vyrobený z textílií obsahujúci elektronický modul, ktorý pri stlačení vydáva melódiu.Výrobok je určený pre deti do veku 10 mesiacov. Pozri obrázok A | 95039037 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 1 t) k oddielu XI a znením kódov KN 9503, 950390 a 95039037. Na základe zamýšľaného použitia a pripojených hračiek sa výrobok považuje za hračku z textílie. | Výrobok v tvare textilnej podložky, ktorá je očalúnená plastovou penou. Podložka pozostáva zo štyroch častí, ktoré môžu byť spojené rôznymi spôsobmi pomocou upínadiel "Velcro". Tri časti podložky majú priehradky, ktoré sú vybavené týmto príslušenstvom: zrkadlo vyrobené z plastu,loptička vyrobená z textílie, ktorá obsahuje hrkálku,hviezdička z textílie, ktorá po stlačení vydáva zvuk,plastové vrecko, určené na naplnenie vodou, v ktorom je ryba vyrobená z plastu,podoby zvierat. Táto časť je ďalej vybavená zaoblenými postavičkami z textílií a obsahuje elektronický modul, ktorý vydáva zvuk príslušného zvieraťa.Jedna časť pozostáva z textilnej podložky s príslušenstvom v tvare geometrických vzorov. Tieto príslušenstvá sa pripínajú pomocou upínadiel "Velcro" alebo textilných šnúrok k častiam podložky. Výrobok je určený pre deti do veku 18 mesiacov. Pozri obrázok B | 95039037 | Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 1t) k oddielu XI a znením kódov KN 9503, 950390 a 95039037. Na základe zamýšľaného použitia a pripojených hračiek sa výrobok považuje za hračku z textílie. | +++++ TIFF +++++ +++++ TIFF +++++ --------------------------------------------------